open-index/open-wikipedia-markdown huggingface dataset:
Սուրբ Գևորգ վանք (Փութկի)

**Փութկու Սուրբ Գևորգ վանք**, (նաև՝ Զորավանք, Մոկաց Սուրբ Գևորգ վանք, Սարի վանք և այլն), հայկական առաքելական վանական համալիր Վասպուրական նահանգի Մոկաց գավառում, Արտոս լեռնաշղթայի Եղերով լեռան արևելյան լանջին (ծովի մակերևույթից 2400 մ բարձրության վրա)։
։

## Պատմություն
Հիմնել են Վասպուրականի Արծրունյաց թագավորները՝ 10-11-րդ դարերում։ 14-15-րդ դարերում վանքում գործել է դպրոց, որտեղ ուսանել են գրիչներ, ընդօրինակվել ձեռագրեր։ 16-րդ դարի սկզբին դպրոցը փակվել է, սակայն գրչատունը գոյատևել է մինչև 17-րդ դարը։ Հայտնի են գրիչներ Աստվածատուրը և նրա որդիներ Ստեփանոսն ու Հովհաննեսը։

1601 թվականին Ստեփանոս եպիսկոպոսի նախաձեռնությամբ վանքը նորոգվել է, թաղածածկ դահլիճի հորինվածքով Սուրբ Գևորգ եկեղեցուն արևմուտքից կցվել է երկմույթ գավիթ։ 1839 թվականին շրջակայքում բնակվող քրդերը ներխուժել են վանք, սպանել վանահորը։ 1887 թվականին Աղթամարի կաթողիկոս Խաչատուր Բ Շիրոյանը նորոգել է վանքը, կառուցել եկեղեցուն հարավից կից մատուռ (որտեղ պահվում են ս. Գևորգի մասունքները), հյուրատուն։ 19-րդ դարի վերջին Մոկաց Սուրբ Գևորգ վանքի ձեռագրերը տեղափոխվել են Աղթամարի վանք։

## Ավանդությունը
Ըստ Ղուկաս Ինճիճյանի այն մենաստան էր իր հայտնի գուշակ-աքաղաղով, որն ընտրվում էր և միշտ պահվում էր այնտեղ։ Աքաղաղի մահից հետո հայոց եկեղեցու ծիսակարգի համաձայն հուղարկավորում էին։ Գարեգին Սրվանձտյանն էլ նշում է, որ մենաստանը գտնվում էր բարձր լեռան վրա և ձնաբքի ժամանակ ճամփորդները ապաստան էին գտնում այնտեղ։ Եթե աքաղաղը լուռ էր, ապա ճանապարհ ընկնելը վտանգավոր էր։ Հ․ Օրբելին նշում է, որ վանքի  հյուրատունը հիմնել է  Հասան անունով մի իշխան Ս․ Գևորգի պահանջով։ Եղնիկ որսալիս իշխանը մոլորվում է և նրան օգնության է գալիս Ս․ Գևորգը։ Օրբելին նշում է Փութկի անվանումն առաջացել է պուտուկ բառից։ Այն արբավայր է թե՛ հայերի, թե՛ քրդերի համար։ Այստեղ էր պահվում Ս․ Գևորգի մասունքներից ականջները, մեկ այլ տեսակետի համաձայն մասունքներ Սրբի ծնոտից և Աջից։ Այդ առումով էլ ուխտատեղին զորավոր էր։

## Տես նաև
* Սարի վանքի դպրոց

## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Վանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Samsung Internet

**Samsung Internet Browser** (հայտնի որպես՝ **Samsung Internet**), բջջային վեբ-դիտարկիչ, նախատեսված Սամսունգ ընկերության կողմից արտադրված սմարթֆոնների, պլանշետների և այլ սարքավորումների համար։ Այն ստեղծված է բաց կոդերով՝ Chromium նախագծի հիման վրա։ Այն նախպես տեղադրվել է Սամսունգ Գալաքսի սարքավորումների վրա։ 2015 թվականից բրաուզերը բեռնման համար հասանելի է Google Play խանութում։ Սամսունգը նշել է, որ 2016 թվականին բրաուզերը ունեցել է ավելի քան 400 միլիոն ակտիվ օգտատեր։ Համաձայն StatCounter-ի, 2018 թվականի մայիսին շուկայում մասնաբաժինը կազմել է 4,98%։

Կոդային շատ տարբերությունները Chromium-ի բազային կոդերի հետ, արվել են Սամսունգի հատուկ ծրագրերին և միջոցներին աջակցելու համար, ինչպիսին է՝ Gear VR և կենսաչափական տվյալները։

## Պատմություն
2012 թվականին Samsung Internet-ը փոխարինել է ստանդարտ Անդրոիդ բրաուզերին, Սամսունգ Գալաքսի սարքերում։ Մոտավորապես 2013 թվականին որոշվել է ստեղծել դիտարկիչ Chromium-ի բազայի հիման վրա, իսկ առաջին տարբերակը թողարկվել է տվյալ թվականին Սամսունգ ընկերության դրոշակակիր սմարթֆոն հանդիսացող Galaxy S4-ի  հետ միասին։

Չորրորդ տարբերակը թողարկվել է 2016 թվականին, հավելելով գաղտնի ռեժիմը, կոնտենտ քարտը, լողացող վիդեո, տեսանյութի պատմություն, web push, Service Worker, աշխատանքային էջեր և բովանդակության ընդլայնված արգելափակման ֆունկցիաները։

Հինգերորդ տարբերակը թողարկվել է 2016 թվականին դեկտեմբերի 5-ին, հավելելով տեսանյութերի համար բարելավված օգնականը և web payment-ը։

5.4 տարբերակը թողարկվել է հրապարակային բետա-տարբերակի տեսքով 2017 թվականի մարտին, ավելացված են եղել՝ էջերի փոփոխելու նավիգացիոն շարժումների  միջովոց ֆունկցիան, արագ մենյուն, ընդլայնված նավիգացիոն էջերը (միայն Չինաստանի համար), աշխատանքային ինտերֆեյսը, բովանդակությունը թաքցված պահելու հնարավորությամբ (մենյույում)։ Ստաբիլ տարբերակը  թողարկվել է 2017 թվականի մայիսին, ամբողջ աշխարհի համար, Samsung Galaxy S8-ի թողարկումից հետո։

6.2 տարբերակը թողարկվել է 2017 թվականի հոկտեմբերի 30-ին, ավելացվել են, բարձր կոնտրաստի և գիշերային (ռեժիմ) ռեժիմները։

6․4  տարբերակը թողարկվել է 2018 թվականի փետրվարի 19-ին, հավելելով բեռնումների մենեջերը և լռելյայն կերպով միացված web bluetooth-ը։

7․2 տարբերակում ավելացվել են WebGL2, Intersection Observer, Web Assembly և  Protected Browsing հնարավորությունները։ Այս տարբերակը թողարկվել է 2018 թվականի  հունիսի 7-ին։

## Պահանջներ
Samsung Internet դիտարկիչի 6․2 տարբերակը  հնարավոր է տեադրել յուրաքանչյուր Անդրոիդի 5․0  և ավելի բարձր տարբերակ ունեցող  հեռախոսներում։ Իսկ ավելի հին՝ 5․0 տարբերակը  հնարավոր է տեղադրել միայն  Samsung Galaxy և Google Nexus հեռախոսների վրա, որոնք ունեն Անդրոիդի 5․0 և ավելի բարձր տարբերակ։

## Առանձնահատկություններ
* Կոնտենտի ընդլայնված փակումը
* Gear VR և  DeX համակարգերի աջակցությունը
* KNOX-ի աջակցությունը
* Բոլոր բաց էջերի համաժամեցումը
* Կարդալու ռեժիմը
* Էջերի պահպանումը
* «Գաղտնի ռեժիմ»-ը և կենսաչափական տվյալների առկայությունը
* Անվտանգ ավտոմատ մուտք կայքեր
* SPen էլեկտրոնային գրիչի աջակցությունը
* Service workers և  Push API աջակցությունը
* Ultra էներգախնայման ռեժիմը։
*

## Ծանոթագրություններ

## Արտաքին հղումներ
* Պաշտոնական կայքը
* Samsung Internet Developer hub

Կատեգորիա:Սամսունգ
Կատեգորիա:Վեբ-դիտարկիչներ
Էլմիրա Ամրոյան

**Էլմիրա Արտաշեսի Ամրոյան** (), հայ դեղաբան։ Բժշկական գիտությունների դոկտոր (1982),  պրոֆեսոր (1986)։

## Կենսագրություն
1964 թվականին ավարտել է Երևանի բժշկական ինստիտուտը։ 1992-1997 թվականներին եղել է ՀՀ դեղերի և բժշկական տեխնոլոգիաների գործակալության տեղեկատվական բաժնի վարիչ, 1997 թվականից՝ դեղաբանական խորհրդի նախագահ, 1999 թվականից՝ ԱԱԻ կլինիկական դեղաբանության ամբիոնի վարիչ։

Աշխատանքները վերաբերում են գլխուղեղի արյան շրջանառության կարգավորման հարցերին։ Համահեղինակ է «Դեղաբանություն» (1992) դասագրքի և «Դեղաբուժություն» (2001 թվական, ռուսերեն) ձեռնարկի։

## Անդամակցություն
* Ուղեղի ուսումնասիրության միջազգային կազմակերպության անդամ, 1990 
* ՀՀ դեղաբանների ընկերության նախագահության անդամ, 1986 

## Երկեր
* Вазоактивные простагландины в гомеостазе мозгового кровообращения, Е., 1983 (համահեղինակ);
* Физиология и фармакология сосудистой стенки, Е., 1987 (համահեղինակ).
## Ծանոթագրություններ

Կատեգորիա:Հայ դեղագետներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ դեղաբաններ
Կատեգորիա:Դասագրքերի հեղինակներ
Մայքլ Իրբի

**Մայքլ Քլինթոն Իրբի** (, ), ամերիկացի դերասան։ Առավել հայտնի է «Հակաահաբեկչական ջոկատ» հեռուստասերիալում առաջին կարգի սերժանտ Չարլզ Գրեյի և «Գրեթե մարդ» հեռուստասերիալում խուզարկու Ռիչարդ Պոլի դերերով։

## Կենսագրություն
Մայքլ Իրբին ծնվել է Կալիֆոռնիայի Պալմ Սփրինգս քաղաքում և մեծացել Կաբազոնում։ Նրա ծնողները Էրնի և Սինդի Իրբիներն են։ Ունի երկու եղբայր՝ Ջեյսոնը և Էռնեստ 3-րդը։

### Անձնական կյանք
Իրբին ամուսնացած է Սյուզեն Մատուսի հետ, ունեն մեկ որդի։

## Ընտրյալ ֆիլմագրություն

## Ծանոթագություն

## Արտաքին հղումներ
*
* Michael Irby Bio at CBS - The Unit
* "Michael Irby - The Invisible Artist". Retrieved on 2008-07-23.

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատալոնիայի փոխնախագահների ցանկ

**Կատալոնիայի փոխնախագահ**, երկրորդ կարևորագույն քաղաքական պաշտոնը Կատալոնիայի ժեներալիտետում։ Պաշտոնը կոչվում է նաև **առաջին նախարար** (), **գլխավոր խորհրդական** () կամ **գործադիր խորհրդի նախագահ** (), նախագահի կողմից նշանակվող ընտրովի մարմին Կատալոնիայի ժեներալիտետում։

## Ցանկ

## Տես նաև
* Կատալոնիայի ժեներալիտետ
* Պերե Արագոնես

## Ծանոթագրություններ

## Արտաքին հղումներ
* 

Կատեգորիա:Կատալոնիայի քաղաքականություն
Կատեգորիա:Ցանկեր:Կատալոնիա
Կոմարկա

**Կոմարկա** (), տարածաշրջանային կամ տեղական շրջանային  կառավարման ավանդական անվանում, որն օգտագործվում Իսպանիայի, հարավային Ֆրանսիայի, Պանամայի (որպես հնդկացիների ինքնավարություններ) նահանգներում։

Պորտուգալիայում և Բրազիլիայում կոմարկա տերմինը (comarca) օգտագործվում է դատական օկրուգը մատնանշելու համար։

Իսպանիայում կոմարկան ինքնավար տարածաշրջան եւ նահանգ վարչատարածքային միավորից ավելի ցածր մակարդակի վարչական միավոր է։

* Կատալոնիան ունի 41 կոմարկա
* Վալենսիան ունի 34 կոմարկա
* Բալեարյան կղզիներն ունեն 6 կոմարկա
* Հյուսիսային Կատալոնիան ունի 5 պատմական կոմարկա
* Արևմտյան շերտը, որը ներառում է Իսպանիայի Արագոն ինքնավարությունում, ունի 4 կոմարկա։

## Անվան ստուգաբանություն
Ծագում է հին լատիներեն *commarca* - «սահման, եզր» բառից։ Միջնադարում օգտագործվել են chomarcha, comarquia եւ commarca ձեւերը։

## Կատալոնյան երկրների կոմարկաներ
Կատալոնյան երկրներ տերմինը երկու դասակարգում ունի` լեզվական և քաղաքական։ Հասկացության քաղաքական բնորոշումն ավելի լայն տարածում ունի, քանի որ ընդգրկում է նաև լեզվական պատկանելության կողմը։

Որպես քաղաքական տերմին, այն վերաբերում է մի շարք քաղաքական նախագծերին, որոնք պաշտպանում են Կատալոնիայի անկախության գաղափարը։ Այս լեզվական փաստի վրա հենվողները պնդում են, որ գոյություն ունի միասնական ազգային ինքնություն, որը կանցնի այս գաղափարը կրող յուրաքանչյուր տարածքի սահմանները եւ կիրառություն կգտնի նաև մյուս տարածքներում։ Այս շարժումները պաշտպանում են «քաղաքական համագործակցության» գաղափարը այդ տարածաշրջաներում։ Սա հաճախ նշանակում է իրենց միասնություն եւ քաղաքական անկախություն։ Ընդդիմության հետեւանքով այդ քաղաքական ծրագրերը ընդունվե են, հիմնականում այս կոնվենցիայով նկարագրված որոշ տարածքներում, որոշ մշակութային ինստիտուտներ խուսափում են որոշակի համատեքստերում Կատալանյան երկրներ (*Països Catalans*) օգտագործումը` որպես քաղաքական մեկնաբանության կանխարգելման միջոց, դրա փոխարեն օգտագործվում են համարժեք արտահայտություններ (օրինակ, *կատալոներենալեզու երկրներ*) կամ ուրիշներ (օրինակ` *կատալաներենի լեզվական տիրույթ*)։

### Պատկերասրահ

## Արվեստում
Բրիտանական գրող Ջոն Թոլքինի ստեղծագործությունների որոշ իսպանական լեզվով հրատարակությունները օգտագործում են «Լա Կոմարկա» տերմինը, որպես անգլերեն «Շիր» () եռապատման թարգմանություն։ Շիրը ֆենթեզի ժանրի ամենահանրաճանաչ երկերից մեկում` Մատանիների տիրակալը վեպում նկարագրված երևակայական քաղաք է, որտեղ ապրում են միայն հոբիթներ։

## Ծանոթագրություններ

## Արտաքին հղումներ
* Conocer España Իսպանիայի կոմարկաների ցանկը եւ շրջանների գրաֆիկական սխեմաները հղումներով
* Spain Comarcas Իսպանիայի կոմարկաների ցանկ

Կատեգորիա:Վարչական միավորներ
Բարբարա Սթենվիկ

**Բարբարա Սթենվիկ** (, , իսկական անուն ազգանունը՝ Ռուբի Քեթրին Սթիվենս), ամերիկացի դերասանուհի, 1930-1940 թթ. ամերիկյան կինոյի աստղերից մեկը, Ամերիկյան կինոակադեմիան նրան ընդգրկել է Ամերիկյան բոլոր ժամանակների ֆիլմերի 100 մեծագույն աստղերի ցանկում՝ 11-րդ տեղում։

Սթենվիկը հաջողակ դերասանական կարիերա է ունեցել ինչպես կինոյում, այնպես էլ հեռուստատեսությունում։ 4 անգամ ներկայացվել է Օսկարի լավագույն դերասանուհի անվանակարգում, իսկ հեռուստատեսային աշխատանքների համար ստացել է Էմմի և Ոսկե գլոբուս։

1944 թվականին Սթենվիկը եղել է Հոլլիվուդի ամենաբարձր վարձատրվող դերասանուհին, ստանալով տարեկան 400 000 դոլար։

Կինեմատոգրաֆում ունեցած մեծ նվաճումների համար ստացել է Օսկարի հատուկ մրցանակ և Ոսկե գլոբուս։ Ընդհանուր նկարահանվել է 150-ից ավելի ֆիլմերում և սերիալներում։ Առավել նշանավոր ֆիլմերից են «Կրկնակի ապահովագրություն» (1944), «Ներեցեք, շփոթել եմ համարը» (1948) «Լեդի Եվա» (1941), «Ծանոթացեք Ջոն Դոուի հետ» (1941), Յունիոն Փասիֆիկ» (1939), Մարթա Այվերսի տարօրինակ սերը» (1946)։

Բարբարան եղել է իրենց ընտանիքի ամենափոքր 5-րդ երեխան, ծնողները մահացել են երբ նրանք եղել են անչափահաս։
2 անգամ ամուսնացել է ու ամուսնուլուծվել։ Առաջին ամուսինը դերասան և պրոդյուսեր Ֆրենկ Ֆեյն էր, երկրորդը դերասան Ռոբերտ Թեյլորը։

Սթենվիկը եղել է բողոքական եկեղեցու հետևորդ և մկրտվել է 1916 թվականին։

Առաջին ամուսնությունից հետո դարձել է Կաթոլիկ եկեղեցու հետևորդ։

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի սցենարիստներ
Կատեգորիա:Թատրոնի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի հակակոմունիստներ
Կատեգորիա:Բեմական կեղծանուններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացիներ անգլիական սերմամբ
Թահին

[մինի|Քունջութի մածուկի վաճառակետ Ցյույֆուում, [Չինաստան:]]
**Թահին**, **թահինա** կամ **թհինա** (ինչպես նաև հայտնի է որպես *քունջութե մածուկ*), Միջին Արևելքում տարածված թանձր, յուղոտ մածուկ՝ պատրաստված  քունջութի աղացած սերմերից։ Որպես անհրաժեշտ կոմպոնենտ՝ այն ավելացնում են բազմաթիվ ուտեստների՝ օրինակ՝ ֆալաֆելին, հումուսին, բացի այդ, այն բազմաթիվ սոուսների համար որպես հիմք է ծառայում։ Թահինի բաղադրության մեջ մտնում են քունջութի կրկնակի աղացած սերմերը (100 %)։ Մածուկն օգտագործելիս այն նոսրացնում են ջրով՝ մինչև հեղուկ թթվասերային կոնսիստենցիա ստանալը, ավելացնում են կիտրոնի հյութ, աղ և սխտոր, իսկ տարբեր շրջաններում հիմքին ավելացվում են նաև զանազան անուշահյութեր կամ այլ հավելումներ։ Դասական ակրատ հումուսը պատրաստվում է սիսեռով և թահինով։

Թահինը լավ հայտնի է Մերձավոր Արևելքի և Իսրայելի արաբական երկրների  (որտեղ այն անվանում են «թհինա» համապատասխան նրան թե ինչպես են անվանում արաբները՝ , ), ինչպես նաև Հունաստանի, Կիպրոսի խոհանոցներում. թահինով կիպրոսյան կարկանդակները հատկապես պահանջված են Մեծ պասի ժամանակ։ Հաճախ թահինի մեջ ավելացնում են ձիթապտղի յուղ, կիտրոնի հյութ, սխտոր, աղացած կումին, կարմիր պղպեղ, մաղադանոս և օգտագործում են որպես կերակրալցուկ կամ պարզապես մատուցում են պիտայի կամ հացի հետ։ Թահինով զանգվածը կիրառվում է արևելյան բազմաթիվ քաղցրավենիքների պատրաստման համար, այդ թվում՝ ամենահայտնիներից մեկի՝ հալվայի։ Ճապոնական խոհանոցում բոված քունջութից պատրաստված թահինը հիմնականում կիրառվում է որպես գոմանդարե հայտնի սոուսի հիմնական բաղկացուցիչ մաս։

## Պատմություն
Թահինի մասին ամենահին հիշատակությունը կարելի է գտնել շուրջ 4000 տարի առաջ գրված սեպագիր բաղադրատոմսերում, որոնք նկարագրում են աստվածներին քունջութի գինի մատուցելու ավանդույթը։ Պատմագիր Հերոդոտոսը հիշատակում է Տիգրիս և Եփրատ գետերի գավառում աճեցվող քունջութի մասին։ Այս սերմը հիմնականում օգտագործվել է քունջութի յուղի պատրաստելիս։

Թահինը, որպես  բաղադրիչ, հիշատակվում է դեռևս XIII դարի խոհարարական գրքերի՝ հումուսի պատրաստման բաղադրատոմսում, հանդիսանում է չինական, կորեական և ճապոնական որոշ ուտեստների բաղադրիչ, օգտագործվում է սիչուանյան լապշայի բաղադրատոմսերի որոշ տարբերակներում։ Քունջութի մածուկը կիրառվում է նաև հնդկական խոհանոցում։ Միացյալ Նահանգներում քունջութի թահինը ընկույզի յուղի այլ տեսակների հետ վաճառքում հայտնվել է 1940 թվականին, առողջ սննդի վաճառակետերում։

## Տես նաև
* Քունջութ
* Հումուս
* Քունջութի ձեթ

## Ծանոթագրություններ

## Արտաքին հղումներ
* Menú hindú 

Կատեգորիա:Թուրքական խոհանոց
Կատեգորիա:Հունական խոհանոց
Կատեգորիա:Արաբական մշակույթ
Իլիա դես Կոնիլս

**Իլիա դես Կոնիլս** (կատալոներեն՝ *Illa des Conills*) կամ **Կոնեխերա**, իսպ՝.. *Isla Conejera*) - անմարդաբնակ ոչ մեծ կղզի Միջերկրական ծովում, մեծությամբ երկրորդը Կաբրերա կղզեխմբում, որը մտնում է Իսպանիային պատկանող Բալեարյան կղզիների, իսկ վարչականորեն՝ Պալմա դե Մալյորկայի մունիցիպիայի կազմի մեջ։

## Ընդհանուր տեղեկություններ
Կղզու երկարությունը 1,8, լայնությունը՝ 1,1 կիլոմետր է, մակերեսը՝ 1,375 քառակուսի կիլոմետր։ Ամենաբարձր կետը գտնվում է արևելյան ափի միջնամասում և ծովի մակերևույթից բարձր է 122 մետր։ Ծայր արևմտյան կետը Էսկալատա հրվանդանն է, ծայր արևելյան կետը՝ Կալա-Էստրետա հրվանդանը։ Ափերը հիմնականում զառիթափ են, գիրթ և համեմատաբար հարթ ու սահուն են միայն հյուսիսային հատվածում, որտեղ ողողվում են Էստրետա ծովածոցի ջրերով։ Տեղումների տարեկան միջին քանակությունը 570 միլիմետր է։
Հարևանությամբ գտնվում են հետևյալ կղզիները. Լա Էսպոնժա (465 մետր դեպի հյուսիս), Նա Պլանա (600 մետր դեպի հյուսիս-արևելք), Նա Ռեդոնա (1 կիլոմետր դեպի հարավ-արևելք), Կաբրերա (1,12 կիլոմետր դեպի հարավ)։

Անցյալում կղզին բնակեցված է եղել. այդ են վկայում այստեղ հայտնաբերված այն վեց վայրերը, որոնք մարդկային գործունեության հետքեր են կրում։ Ըստ լեգենդանման մի վարկածի՝ այս կղզին եղել է հին աշխարհի նշանավոր զորավար Հաննիբալի ծննդավայրը։

Նկատի առնելով, որ կղզու տարածքում աճում են էնդեմիկ բուսատեսակներ, Իսպանիայի իշխանություններն այն ընդգրկել են Կաբրերա կղզեխմբի ազգային պարկի կազմի մեջ։

Ստորև ներկայացված է այդ բուսատեսակների համառոտ ցանկը.

## Ծանոթագրություններ

## Արտաքին հղումներ
*Mallorcaweb, Cabrera 

Կատեգորիա:Կատեգորիա ԲՊՀՄ II
Կատեգորիա:Անմարդաբնակ կղզիներ
Կատեգորիա:Իսպանիայի ազգային այգիներ
Պյաչենցա

**Պյաչենցա** (, ), քաղաք Էմիլիա Ռոմանիա իտալական մարզում։ Տեղակայված է Պո գետի հարավային մասում՝ Միլան քաղաքից հարավ-արևելք։

## Պատմություն
Քաղաքը հնում կրել է **Պլացենտիա** անվանումը (*Placentia*)։  Այն հիմնադրվել է մ.թ.ա. 218 թվականին՝ հռոմեացիների կողմից։ Տասնմեկ տարի անց կարողանում է դիմակայել կարթագենյան զորավար Գասդրուբալի պաշարմանը։  Յոթը տարի անց Պլացենտիան  ավերում և թալանում են Գալերը։ Մ.թ.ա. 187 թվականիՆ միավորվել Ռիմինի Էմիլյան ճանապարհի հետ։ Այդ իրադարձությունից հետո Պյաչենցան կարևոր հենակետ է դառնում Հռոմից Հյուսիսային Եվրոպա ճանապարհի համար և դրանով իրեն տնտեսապես ապահովում է։

997-ից 1035 թվականներին Պյաչենցան կառավարում էր եպիսկոպոսը։  XII դարում բնակիչները ինքնավարություն են ձեռք բերել և մուտք են գործել քաղաքների Լոմբարդյան Լիգա։ Լիգայում գտնվող քաղաքները աջակցում էին Ֆրիդրիխ Շիկամորուսին պապական համակարգի դեմ պայքարում։

1545 թվականին հռոմի պապ Պավել III-ը իր որդի Պյերա Լուիջի Ֆարնեզեի համար ստեղծել է Պարմայի ժառանգական կոմսությունը, որի երկրորդ քաղաքն էր համարվում Պյաչենցեն։ 1731 թվականին կոմսությունը անցնում է իսպանական Բուրբոններին, իսկ 1808 թվականին այն գրավում է Նապոլեոնը։ Մինչը 1847 թվականը Պարմայի և Պյաչենցայի տիրուհին նրա կինն էր՝ Մարիա-Լուիզան, որի մահից հետո Պյաչենցան 30 տարով կրկին անցել է Բուրբոնների կառավարման տակ։

## Տեսարժան վայրեր
Պյաչենցա քաղաքի հատակագիծը հիմնականում համապատասխանում է հին հռոմեացիների կողմից ընդունված ոճին։ Քաղաքի կենտրոնում Պյաչենցայի աղյուսե տաճարը, որը կառուցված է հռոմեական ոճով՝ 1122-ից 1253 թվականներին։ Սան Անտոնիո տաճարի ճակատը կառուցվել է 11-րդ դարում, իսկ եկեղեցու մնացած մասերը վերանորոգվել են ժամանակի ընթացքում։ Նշանակալի կառույցներ են նաև Սան Սավինո տաճարը, Սան Ֆրանչեսկոն, Սան Մարիա դի Կամպանյան և եկեղեցի Սան Սավինոն։  Ֆարնեզե մեծ ամրոցի կառուցողական աշխատանքները սկսել են 1558 թվականին՝ Մարգարիտա Ավստրիացու համար, սակայն անավարտ են մնացել։


Պատկեր:Gotico facciata-500.jpg|Պյացա Կավալի
Պատկեր:Piacenza0001.jpg|Պյաչենցայի տաճար


## Սպորտ
* «Պյաչենցա», ֆուտբոլային ակումբ, որը ստեղծվել է 1919 թվականին։

## Բժշկություն
* «Gruppo Otologico», բժշկական կենտրոն։

## Ծանոթագրություններ

## Արտաքին հղումներ
* Պյաչենցայի պաշտոնական կայք

Կատեգորիա:Էմիլիա Ռոմանիայի քաղաքներ
Կատեգորիա:Իտալիայի քաղաքիներ
Անտուան Բերնեդե

**Անտուան Բերնեդե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ռեդ Բուլ Զալցբուրգի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Պարի Սեն-Ժերմեն
Բերնեդեն Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 4-ին՝ փոխարինելով Տիագո Սիլվային Ֆրանսիայի սուպերգավաթի Մոնակոյի դեմ խաղում։ Առաջին հանդիպումը Լիգա 1-ում անցկացրեց օգոստոսի 12-ին՝ թիմի մեկնարկային կազմում խաղադաշտ դուրս գալով Կանի դեմ խաղում։ Պարի Սեն-Ժերմենի կազմում Բերնեդեն անցկացրեց 3 հանդիպում։

### Ռեդ Բուլ Զալցբուրգ
2019 թվականի փետրվարի 6-ին Բերնեդեն տեղափոխվեց Ռեդ Բուլ Զալցբուրգ։ Իր դեբյուտը Ավստրիայի առաջնությունում նշեց մարտի 17-ին՝ փոխարինելով Դիադի Սամասեկուին Վակեր Ինսբրուկի դեմ խաղում։ Առաջին հանդիպումը թիմի մեկնարկային կազմում անցկացրեց մայիսի 5-ին՝ Աուստրիա Վիեննայի դեմ խաղում։

## Միջազգային կարիերա
Բերնեդեն ներկայացրել է Ֆրանսիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա մասնակցեց 2016 թվականի Եվրոպայի առաջնությանը։ Բերնեդեն խաղադաշտ դուրս եկավ թիմի բոլոր 3 խաղերում, իսկ Ֆրանսիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 7-ի դրությամբ*

## Նվաճումներ
### Ակումբային
**Պարի Սեն-Ժերմեն**

*Լիգա 1. 2018–19
*Ֆրանսիայի սուպերգավաթ․ 2018

## Ծանոթագրություններ

## Արտաքին հղումներ
* Բերնեդեի պաշտոնական Ֆեյսբուքի էջը
* Բերնեդեի պաշտոնական Տվիտերի էջը
* Բերնեդեի պաշտոնական Ինստագրամի էջը
* Բերնեդեն transfermarkt-ում
* Բերնեդեն soccerbase.com-ում
* Բերնեդեն WhoScored.com կայքում
* Բերնեդեն Պարի Սեն-Ժերմենի պաշտոնական կայքում
* Բերնեդեն Ռեդ Բուլ Զալցբուրգի պաշտոնական կայքում
* Բերնեդեն Լիգա 1-ի պաշտոնական կայքում
* Բերնեդեն ՈՒԵՖԱ-ի պաշտոնական կայքում
* Բերնեդեն Ֆրանսիայի ֆուտբոլի ֆեդերացիայի կայքում 

Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Էնն Բալաքյան

**Էնն Բալաքյան** (, ), հայազգի գրականագետ։ Եղել է Նյու Յորքի համալսարանի համեմատական գրականության ամբիոնի վարիչ։ 1977-1980 թվականներին նախագահել է Ամերիկյան համեմատական գրականության ասոցիացիան։ Բազմաթիվ հեղինակավոր գրքերի և հոդվածների հեղինակ է, արժանացել է բազմաթիվ մրցանակների։

## Կենսագրություն
Էնն Բալաքյանն ունի հայկական արմատներ (հայկական անունը՝ Անահիտ)։ Ծնվել է Կոստանդնուպոլսում։ Երբ Էննը 11 տարեկան էր, ընտանիքը տեղափոխվել է ԱՄՆ Կոնեկտիկուտ նահանգի Նյու Բրիթեն քաղաք։ Բակալավրի աստիճան ստացել է Հանթեր քոլեջից, մագիստրոսի և դոկտորի աստիճաններ՝ Կոլումբիայի համալսարանից։ Ավարտական դպրոցում ֆրանսերեն և գրականություն է դասավանդել  Հանթեր քոլեջի ավագ դպրոցում։ Նրա առաջին գիրքը՝ «*Սյուռեալիզմի գրական ակունքները*»,  հրատարակվել է  1947 թվականին։ Ֆրանսիական պոեզիայի հիմնադիրների այս նորարարական ուսումնասիրության ժամանակ Էնն Բալաքյանը ֆրանսիական և գերմանական ռոմանտիզմի ֆոնին հակադրել է ավանգարդ գրողներին և արվեստագետներին։ 1953 թվականից սկսել է աշխատել Նյու Յորքի համալսարանում, ութ տարի նախագահել է համեմատական գրականության բաժինը։ Բալաքյանի հաջորդ գիրքը՝ «*Սյուռեալիզմ. ճանապարհ դեպի անսահմանը*»  (1959),  հարուստ տեղեկացված ցուցադրություն և ջատագովություն է սյուրռեալիստական գրականության և արվեստի համար։ «*Սիմվոլիստական շարժում, քննադատական գնահատական*» (1969) գիրքը սիմվոլիստական պոեզիայի ամփոփ և մանրամասն հաշվետվություն է։ Նրա «*Անդրե Բրետոն, գերիրապաշտության քուրմը*» (1971) սյուրռեալիստական շարժման հիմնադրի առաջին լիիրավ կենսագրականն է։

Քրոջ՝ Նյու Յորք Թայմս բուք ռիվյուի խմբագիր և գրական քննադատ Նոնա Բալաքյանի հետ, Վիլյամ Սարոյանի և Անաիս Նինի հետ գրական շրջանակի մաս է կազմել։

Նոնա Բալաքյանը մահացել է 1991 թվականին։

2004 թվականին Միջազգային համեմատական գրական ասոցիացիան ստեղծել է Աննա Բալաքյանի անվան մրցանակը՝ խրախուսելու երիտասարդ դասախոսներին և հավերժացնելու Բալաքյանի հիշատակը։

## Ծանոթագրություններ

## Աղբյուրներ
* Արծվի Բախչինյան, «Հայազգի գործիչներ»

Կատեգորիա:Կոլումբիայի համալսարանի շրջանավարտներ
Կատեգորիա:Ամերիկահայ լրագրողներ
Կատեգորիա:Ամերիկացի գրականագետներ
Կատեգորիա:Հայ գրաքննադատներ
Դանթե Էքզամ

**Դանթե Էքզամ** (, ծնվել է 1993 թվականի հուլիսի 13-ին Մելբուրնում, Վիկտորիա, Ավստրալիա), ավստրալիացի պրոֆեսիոնալ բասկետբոլիստ։ Խաղում է խաղարկողի և հարձակվող պաշտպանի դիրքում։ 2014 թվականի ԲԱԱ դրաֆթի ժամանակ ընտրվել է «Յութա Ջազ» ակումբի կողմից, 5-րդ համարի ներքո։

## Կարիերա
2012 թվականին Էքզամը Ավստրալիայի հավաքականի կազմում խաղացել է բասկետբոլի աշխարհի առաջնությունում (պատանիներ մինչև 17 տարեկան) և 2013 թվականին բասկետբոլի աշխարհի առաջնությունում (պատանիներ մինչև 19 տարեկան)։ 2013 թվականին Էքզամը միջինիում հավաքում էր 18,2 միավոր և 3,8 փոխանցում։

Էքզամը 2013 թվականի ապրիլին հրավիրվել է երկրի հավաքական **Nike Hoop Summit** առաջնությունում մասնակցելու համար։ Այդտեղ նա հավաքել է 16 միավոր, 2 անդրադարձ և 3 փոխանցում։

2014 թվականի հունվարի 24-ին ԲԱԱ-ի դրաֆթին առաջադրում է իր թեկնածությունը։

## Կարիերան ԲԱԱ-ում
2014 թվականի հուլիսի 12-ին 3,9 միլիոն դոլարի պայմանագիր է կնքել «Յութա» ակումբի հետ։ Նաև պայմանագրեր է կնքել Ադիդաս և Red Bull հովանավորների հետ։

Դանտեն մասնակցել է Լաս Վեգասում կայացած ԲԱԱ-ի ամառային լիգային։ 5 խաղերում միջինը հավաքել է 7,2 միավոր, 2,6 անդրադարձ և 2,8 փոխանցում։

ԲԱԱ-ում նրա դեբյուտը տեղի է ունեցել 2014 թվականի հոկտեմբերի 29-ին «Հյուստոն Ռոքեթս»-ի դեմ խաղում, որտեղ նա հավաքեց 5 միավոր, կատարեց մեկ փոխանցում և մեկ խլում։ Երեք օր անց «Ֆինիքս Սանս» ակումբի դեմ խաղում Էքզամը հավաքեց 10 միավոր, իսկ 2015 թվականի հունվարի 2-ին նա սահմանեց իր արդյունավետության ռեկորդը, «Ատլանտա Հոքս»-ի դեմ խաղում հավաքելով 13 միավոր։

## ԲԱԱ

### Ամենամյա մրցաշրջան

|-
| style="text-align:left;"| 2014
| style="text-align:left;"| Յութա
| **82** || **41** || **22.2** || .349 || **.314** || .625 || 1.6 || 2.4 || .5 || **.2** || 4.8
|-
| style="text-align:left;"| 2016
| style="text-align:left;"| Յութա
| 66 || 26 || 18.6 || .427 || .295 || .795 || **2.0** || 1.7 || .3 || **.2** || 6.2
|-
| style="text-align:left;"| 2017
| style="text-align:left;"| Յութա
| 14 || 0 || 16.8 || **.483** || .278 || **.806** || 1.9 || **3.1** || **.6** || **.2** || **8.1**
|- class="sortbottom"
| style="text-align:center;" colspan="2"| Կարիերա
| 162 || 67 || 20.2 || .395 || .306 || .757 || 1.8 || 2.2 || .4 || .2 || 5.7

### Փլեյ-Օֆ

|-
| style="text-align:left;"| 2017
| style="text-align:left;"| Յութա
| 7 || 0 || **12.0** || .407 || **.333** || **1.000** || .9 || **1.3** || **.7** || .0 || 4.6
|-
| style="text-align:left;"| 2018
| style="text-align:left;"| Յութա
| **10** || 0 || 11.4 || **.488** || .286 || .750 || **1.4** || 1.0 || .1 || **.1** || **5.1**
|- class="sortbottom"
| align="center" colspan="2"| Կարիերա
| 17 || 0 || 11.6 || .456 || .316 || .833 || 1.2 || 1.1 || .4 || .1 || 4.9

## Անձնական կյանք
Նրա հայրը՝ Սեյլիս Դանտե Էքզամը Մայքլ Ջորդանի հետ բասկետբոլ է խաղացել Հյուսիսային Կարոլինայի համալսարանում։

## Ծանոթագրություններ

## Արտաքին հղումներ
* FIBA.com Profile 

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ավստրալիացի բասկետբոլիստներ
Կատեգորիա:Դալաս Մավերիքսի բասկետբոլիստներ
Ստենլի Նսոկի

**Ստենլի Նսոկի** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է ձախ պաշտպանի դիրքում։

## Ակումբային կարիերա
### Պարի Սեն-Ժերմեն
Նսոկին Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2017 թվականի դեկտեմբերի 20-ին՝ փոխարինելով Մարկինյոսին Կանի դեմ խաղում։ Առաջին հանդիպումը թիմի մեկնարկային կազմում անցկացրեց 2018 թվականի օգոստոսի 4-ին՝ Ֆրանսիայի սուպերգավաթի Մոնակոյի դեմ խաղում։ Այս խաղում նա տվեց 2 գոլային փոխանցում՝ օգնելով ՊՍԺ-ին հաղթել 4-0 հաշվով և նվաճել գավաթը։ Օգոստոսին Նսոկիով սկսեցին հետաքրքրվել Արսենալը և Նյուքասլ Յունայթեդը, սակայն նա մնաց ՊՍԺ-ում։ Իր առաջին պրոֆեսիոնալ պայմանագիրը ֆրանսիացին կնքեց 2018 թվականի սեպտեմբերի 17-ին։ 2018-19 մրցաշրջանում նա ՊՍԺ-ի հետ հաղթեց Ֆրանսիայի առաջնությունը։ Ակումբի կազմում Նսոկին անցկացրեց 16 հանդիպում՝ դառնալով 2 գոլային փոխանցման հեղինակ։

### Նիս
2019 թվականի օգոստոսի 31-ին Նսոկին 4 տարվա պայմանագիր կնքեց Նիսի հետ։ Իր դեբյուտը ակումբի կազմում նշեց սեպտեմբերի 1-ին՝ փոխարինելով Յուսեֆ Ատալին Ռենի դեմ խաղում։

## Միջազգային կարիերա
Նսոկին իրավասու է ներկայացնել Ֆրանսիան և Կոնգոյի Հանրապետությունը միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 7-ի դրությամբ*

## Նվաճումներ
### Ակումբային
**Պարի Սեն-Ժերմեն**

* Ֆրանսիայի առաջնություն․ 2017–18, 2018–19
* Ֆրանսիայի գավաթ․ 2017–18
* Ֆրանսիայի լիգայի գավաթ․ 2017–18
* Ֆրանսիայի սուպերգավաթ․ 2018

## Ծանոթագրություններ

## Արտաքին հղումներ
* Նսոկիի պաշտոնական Ինստագրամի էջը
* Նսոկին transfermarkt-ում
* Նսոկին soccerbase.com-ում
* Նսոկին WhoScored.com կայքում
* Նսոկին Նիսի պաշտոնական կայքում 
* Նսոկին Պարի Սեն-Ժերմենի պաշտոնական կայքում
* Նսոկին Լիգա 1-ի պաշտոնական կայքում 
* Նսոկին ՈՒԵՖԱ-ի պաշտոնական կայքում
* Նսոկին Ֆրանսիայի ֆուտբոլի ֆեդերացիայի կայքում 

Կատեգորիա:Նիսի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կոլեն Դագբա

**Կոլեն Դագբա** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Պարի Սեն-Ժերմենի կազմում։ Խաղում է աջ պաշտպանի դիրքում։

## Ակումբային կարիերա
### Պարի Սեն-Ժերմեն
Դագբան Բուլոնի ակադեմիայի սան է։ Իր պրոֆեսիոնալ դեբյուտը նշեց 2016 թվականի մարտի 18-ին՝ Ազգային առաջնության Սերկլ Ատլետիկի դեմ խաղում։ 2016 թվականի ամռանը Դագբան միացավ Պարի Սեն-Ժերմենին։ 2017 թվականի հուլիսի 3-ին նա 3 տարվա պայմանագիր կնքեց ակումբի հետ։ Իր դեբյուտը ՊՍԺ-ի կազմում նշեց 2018 թվականի օգոստոսի 4-ին՝ Ֆրանսիայի սուպերգավաթի Մոնակոյի դեմ խաղում։ Առաջին հանդիպումը Լիգա 1-ում Դագբան անցկացրեց օգոստոսի 12-ին՝ թիմի մեկնարկային կազմում խաղադաշտ դուրս գալով Կանի դեմ խաղում։ Հոկտեմբերի 1-ին ֆրանսիացին երկարաձգեց իր պայմանագիրը ակումբի հետ մինչև 2023 թվականը։ Իր դեբյուտը եվրոպական առաջնություններում նշեց 2019 թվականի փետրվարի 12-ին՝ փոխարինելով Անխել դի Մարիային Չեմպիոնների Լիգայի 1/8 եզրափակչի Մանչեսթեր Յունայթեդի դեմ խաղում։ Ապրիլի 27-ին նա թիմի մեկնարկային կազմում խաղադաշտ դուրս եկավ Ֆրանսիայի գավաթի եզրափակչի Ռենի դեմ խաղում, սակայն Պարի Սեն-Ժերմենը պարտվեց հետխաղյա 11-մետրանոցների հարվածաշարում։ 2018-19 մրցաշրջանում Դագբան մասնակցեց 22 հանդիպման՝ դառնալով 2 գոլային փոխանցման հեղինակ և օգնելով ՊՍԺ-ին հաղթել Ֆրանսիայի առաջնությունը։

## Միջազգային կարիերա
Դագբան իրավասու է ներկայացնել Ֆրանսիան և Բենինը միջազգային ասպարեզում, և հանդես է եկել Ֆրանսիայի մինչև 21 տարեկանների երիտասարդական հավաքականում։ 2019 թվականի հունիսին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում, իսկ Ֆրանսիան դուրս մնաց կիսաեզրափակչից՝ 4-1 հաշվով պարտվելով Իսպանիային։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 7-ի դրությամբ*

## Նվաճումներ
### Ակումբային
**Պարի Սեն-Ժերմեն**

*Լիգա 1. 2018–19
*Ֆրանսիայի սուպերգավաթ․ 2018, 2019

## Ծանոթագրություններ

## Արտաքին հղումներ
* Դագբայի պաշտոնական Տվիտերի էջը
* Դագբայի պաշտոնական Ինստագրամի էջը
* Դագբան transfermarkt-ում
* Դագբան soccerbase.com-ում
* Դագբան WhoScored.com կայքում 
* Դագբան Պարի Սեն-Ժերմենի պաշտոնական կայքում
* Դագբան Լիգա 1-ի պաշտոնական կայքում 
* Դագբան ՈՒԵՖԱ-ի պաշտոնական կայքում

Կատեգորիա:Բուլոնի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օսերի ֆուտբոլիստներ
Կատեգորիա:Ֆրանսիացի ֆուտբոլիստներ
Միջերկրածովյան խաղեր 1955

**1955 թվականի Միջերկրածովյան խաղեր**, թվով երկրորդ Միջերկրածովյան սպորտային խաղերը, որը տեղի է ունեցել 1955 թվականի հուլիսի 15-ից 25-ն ընկած ժամանակահատվածում Ֆրանկիստական Իսպանիայի Բարսելոնա քաղաքում։ Մասնակցել են թվով 1,135 աթլետներ 10 պետություններից։ Մասնակից հավաքականներն էին Եգիպտոսը, Ֆրանսիան, Հունաստանը, Իտալիան, Լիբանանը, Մոնակոն, Մալթան, Իսպանիան, Սիրիան և Թուրքիան։ Նախատեսված էր 102 մեդալներ 19 տարբեր սպորտաձևերի համար։

Ամենաշատ քանակությամբ մեդալներ վաստակել է Իսպանիան, սակայն որպես հյուրընկալող երկիր չի ճանաչվել հաղթող։ Առաջին տեղն է զբաղեցրել Ֆրանսիան, երկրորդը՝ Իտալիան, իսկ երրորդ պատվով հորիզոնականը՝ Եգիպտոսը։ Մրցույթներն անցկացվել են Բարսելոնայի օլիմպիական մարզադաշտում։ 1929 թվականին կառուցված սպորտային կոմպլեքսը առաջնությանն ընդառաջ վերակառուցվել է։

Համաեվրոպական այս խաղերի խորհրդանիշը համարվող Միջերկրական ծովի ջրով պատկերանիշն այս առաջնության ընթացքում օգտագործվել է առաջին անգամ։

## Մասնակից ազգեր
Ստորև ներկայացված են 1955 թվականի Միջերկրածովյան խաղերի մասնակից պետությունները, իսկ փակագծերում նշված են հավաքած մեդալների քանակը։

* 
* (278)

* (73)
* (195)
* (34)
* (4)
* (14)
* (287)
* (41)
* (40)


## Սպորտաձևեր
Միջերկրածովյան խաղերի սպորտաձևերն են`

* 20px Լող
* 20px Ջրագնդակ
* 20px Նետաձգություն
* 20px Թեթև ատլետիկա
* 20px Բասկետբոլ
* 20px Սպորտբուլ
* 20px Բռնցքամարտ
* 20px Բայդարկաներով և կանոեներով թիավարություն
* 20px Հեծանվասպորտ

* 20px Ձիասպորտ
* 20px Սուսերամարտ
* 20px Ֆուտբոլ
* 20px Գոլֆ
* 20px Սպորտային մարմնամարզություն
* 20px Գեղարվեստական մարմնամարզություն
* 20px Հանդբոլ
* 20px Կարատե
* 20px Ձյուդո

* 20px Ակադեմիական թիավարություն
* 20px Առագաստասպորտ
* 20px Հրաձգային սպորտ
* 20px Սեղանի թենիս
* 20px Թենիս
* 20px Վոլեյբոլ
* 20px Լողափնյա վոլեյբոլ
* 20px Ծանրամարտ
* 20px Ըմբշամարտ

## Մեդալներ
Ստորև ներկայացված են 1955 թվականի Միջերկրածովյան խաղերի մասնակից տասը պետությունների արդյունքները՝ ըստ վերջիններիս պատվիրակների հավաքած մեդալների։

## Հետաքրքիր փաստեր
* 1955 թվականի Միջերկրածովյան խաղերի մեկնարկն ազդարարել է Իսպանիայի բռնապետ գեներալ Ֆրանցիսկո Ֆրանկոն։

## Ծանոթագրություններ

Կատեգորիա:Միջերկրածովյան խաղեր
Անդալուսական արաբերեն

[ձախից|մինի|Անդալուսական արաբերենով գրված միջնադարյան մագաղաթ [ալ-Անդալուսից։]]
**Անդալուսական արաբերեն** կամ **արաբերեն լեզվի անդալուսական դիալեկտ** (), Պիրենեյան թերակղզում արաբական տիրապետության ժամանակաշրջանում ձևավորված ալ-Անդալուս պետության (գոյություն է ունեցել ժամանակակից Իսպանիայի և Պորտուգալիայի տարածքում) տարածքում 9-17-րդ դարերում տարածված արաբերեն լեզվի բարբառ։ Ռեկոնկիստայի ժամանակաշրջանում իսպանացիների կողմից խալիֆայության վերջին հենակետ համարվող Գրանադայի ազատագրումից հետո շուրջ՝ մեկ դարվա ընթացքում, Պիրենեյան թերակղզին մաքրվում է արաբական ազդեցությունից։ Իսպանիայում արաբախոսներն աքսորվում և հալածանքների ենթարկվում այնքան ժամանակ, մինչ իսպաներենը դառնում է երկրի գերակա լեզուն։ Սակայն, անդալուսական իսպաներենի օգտագործումը որոշ աստիճաններով շարունակվում է աֆրիկյան մայրցամաքում՝ Իսպանիայից աքսորված արաբալեզու անձանց ջանքերով։

Անդալուսական արաբերենը ներկայումս օգտագործվում է անդալուսա-արաբական երաժշտությունում։ Վերջինս զգալի կերպով ազդել է Սֆաքսի, Ֆեսի, Ռաբաթի և այլ քաղաքային բնակավայրերի բարբառների ձևավորման գործում։ Բացի այդ, ակնառու է անդալուսական արաբերենի որոշակի ներգործությունը մոսարաբերենի, իսպաներենի, կատալոներենի, պորտուգալերենի, դասական արաբերենի, ինչպես նաև թունիսյան և ալժիրական բարբառների ձևավորման վրա։ Անդալուսական բարբառը 9-15-րդ դարերում դարձել է ալ-Անդալուսի բանավոր խոսքի կարևորագույն բաղադրիչը։

Վերջին տարիներին այդ երկրամասի մեծ մասը խոսում էր արաբերենով։ Անդալուսական դիալեկտի բանախոսների թիվը կրճատվում է Ռեկոնկիստայի հետևանքով։ 1567 թվականին Իսպանիայի թագավոր Ֆիլիպ II-ը ընդունում է արքայական հրամանագիր, որով արգելում է արաբերենի գրավոր և բանավոր ձևերի օգտագործումը թագավորությունում։ Դրան հաջորդում է մորիսկների (իսպանաբնակ արաբներ) խոշոր ապստամբությունը, որը պսակվում է անհաջողությամբ։ Այնուամենայնիվ, արաբերենն Իսպանիայում որոշ քանակությամբ խոսվում է մինչև 17-րդ դարի սկզբին վերջ՝ մինչև վերջին մորիսկի արտաքումը Ֆիլիպ III թագավորի ընդունած հրամանագրով։ Ինչպես արաբախոս ցանկացած այլ երկրում, այնպես էլ ալ-Անդալուսում, տարածված արաբերենի բառապաշարը եղել է շատ աղքատիկ և բավականաչափ տարբերվել է դասական արաբերենից։ Անդալուսի արաբերենը կարգաբանորեն պատկանում է արևմտաարաբական լեզուների դասին։

## Անդալուսական արաբերենի առանձնահատկություններ
Անդալուսական արաբերենի լեզվաբանական համակարգը բաղկացած է երկու հիմնական բաժիններից՝

# Ընդհանուր տեսական խնդիրներ՝ լեզվի ծագման խնդիրը, լեզվի գործառույթները, նշանակողի և նշանակվողի հարաբերությունը, գրական լեզվի և բարբառների փոխազդեցությունը, այլ լեզուներից փոխառությունները։
# Արաբերենի կառուցվածքի մասնավոր հարցեր՝ շարահյուսություն, ձևաբանություն, բառակազմություն, իմաստաբանություն, հնչյունաբանություն, բառագիտություն և այլն։

Լեզվի ծագման խնդիրը արաբական լեզվաբանության և մուսուլմանական աստվածաբանության կարևոր հարցերից է, որ բուռն քննարկումների առարկա էր հատկապես 9-11-րդ դարերում և մեկնաբանվում էր երկու ուղղությամբ՝ լեզուն ունի աստվածային ծագում և այն հասարակական համաձայնության, պայմանավորվածության արդյունք է։

### Շարահյուսություն և ձևաբանություն

## Ծանոթագրություններ

Կատեգորիա:Ալ-Անդալուս
Կատեգորիա:Արաբերենի բարբառներ
Կատեգորիա:Իսպանիայի լեզուներ
Հնդկացորենի շիլա

**Հնդկացորենի շիլա**, հնդկացորենից պատրաստվող շիլա, տարածված ուտեստ ռուսական, բելառուսական, ուկրաինական և լեհական խոհանոցներում։

## Պատրաստում
Վ. Պոխլյոբկինի վկայությամբ՝ փխրուն շիլաների պատրաստման համար սլավոնների մոտ վաղուց ի վեր կիրառվել է խոշորաձավար. ձավար՝ հնդկացորենի ամբողջական հատիկներից։ Քաղցր և կիսաքաղցր շիլաների համար կաթի հետ հաճախ կիրառվել է ձյութած ձավար։ Մանրատված՝ ծեծված ձավարը, կիրառում էին մածուցիկ, այսպես կոչված՝ «շիլափլավ կամ շփոթ» շիլա պատրաստելիս։ Նախահեղափոխական Արևմտյան Ռուսիայում, Բելառուսում և Լիտվայում հնդկացորենի շիլա պատրաստելու համար կիրառվել է խոշորաձավարի տարբերակը, բայց առանց կողավոր մակերեսի.

Հնդկացորենի շիլան եփվում է ջրի կամ կաթի մեջ։ Այն կարող է լինել առանձին մատուցվող ուտեստ (հաճախ օգտագործվում է կաթով, կարագով, շաքարավազով, ինչպես նաև հաճախ կիրառվում է որպես խավարտ): Հանդիսանում է հնդկացորենի դիետայի մենամթերքը։

## Պատմություն
Պոխլյոբկինի կարծիքով՝ հնդկացորենի շիլան ռուսական ազգային խոհանոցի երկրորդ ուտեստն է՝ ըստ իր նշանակության։ Նրա՝ «Ամենակարևոր սննդային մթերքների պատմությունը» գրքում, գրված է, որ եթե «Կաղամբապուրն է շիլան՝ մեր ուտելիքը» տեսակի ասույթներում, ինչպես նաև առակներում, պատմվածքներում, երգերում, բիլինաներում (ռուսական ժողովրդական վեպերում) և այլն, հանդիպում է «շիլա» բառը, ապա այն նշանակում է հենց հնդկացորենի, այլ ոչ թե որևէ այլ ձավարի։ Այդ գրքում հնդկացորենն անվանվում է «ռուսական ինքնության խորհրդանիշ»՝ միավորող այնպիսի որակներ, որոնք գրավում են ժողովրդին՝ մատչելիություն, հասանելիություն, հստակություն բաղադրատոմսերում և պարզության՝ պատրաստման գործում։

Նախկին ԽՍՀՄ-ի երկրներում շիլան հաճախ ասոցացվում է Հայրենական պատերազմի ռազմաճակատի ճաշերի հետ, չնայած կարմիրբանակայինների շրջանում ոչ պակաս տարածում էին նաև ցորենի և վարսակաձավարի շիլաները։

### Հնդկացորենի շիլան՝ Պահքի ճաշացանկում
Հնդկացորենից պատրաստված շիօլան հանդիսանում է պահքային սեղանի «ամենանշանակալի» ուտեստներից մեկը։ Իվան Շմելյովն իր «Տերունական ամառ» ստեղծագործության մեջ հնդկացորենի սիրահարներին է հղել այս տողերը.

## Ասացվածքներ և ասույթներ
* Հնդկացորենի շիլան մեր մայրն է, իսկ տարեկանի հացը՝ մեր հարազատ հայրը։
* Հնդկացորենի շիլան ինքն իրեն գովերգում է
* Մեր դարդն է հնդկացորենի շիլան՝ ամբողջն ուտել չենք կարող, սառցնել էլ չենք ուզում։

## Տես նաև
* Հնդկացորեն

## Ծանոթագրություններ

## Արտաքին հղումներ
* [Խոհարարական արվեստի մեծ հանրագիտարանից վերցված [բաղադրատոմս]]
* [[Յուղ]ով պատրաստված հնդկացորենի շիլա]

Կատեգորիա:Խոհանոց
Կատեգորիա:Համաշխարհային խոհանոց
Կատեգորիա:Ուտեստներ այբբենական կարգով
Կատեգորիա:Ռուսական խոհանոց
Ինքնասպանությունների կանխարգելման համաշխարհային օր

**Ինքնասպանությունների կանխարգելման համաշխարհային օր** (),  միջազգային օր է, որը սկսած 2003 թվականից նշվում է ամեն տարի սեպտեմբերի 10-ին։ Նպատակը ինքնասպանությունների կանխարգելման աշխատանքների համակարգումն  է։

Ինքնասպանությունների կանխարգելման համաշխարհային օրը սկսել է նշվել Ինքնասպանությունների կանխարգելման միջազգային ասոցիացիայի նախաձեռնությամբ, Առողջապահության համաշխարհային կազմակերպության ակտիվ օժանդակությամբ և Միացյալ ազգերի կազմակերպության (ՄԱԿ) հովանավորությամբ

Ինքնասպանությունների քանակը 2014 թվականին տվյալներով կազմել է մոտ 800 հազար մարդ տարում։ Համաձայն  Առողջապահության համաշխարհային կազմակերպության վիճակագրության,  երրորդ հազարամյակում ինքնասպանությունից ավելի շատ մարդ կմահանա քան բոլոր պատերազմների զոհերը և բռնի մահերը միասին վերցրած։ Ինքնասպանությունների կանխարգելման համաշխարհային օրվա նպատակն է միջազգային հանրության և կառավարությունների ուշադրությւնը հրավիրել այս իրավիճակին։

## Ծանոթագրություններ

Կատեգորիա:2003 հիմնադրված կանոնավոր միջոցառումներ
Կատեգորիա:Առողջապահություն
Կատեգորիա:Ինքնասպանություն
Կատեգորիա:Միջազգային օրեր
Պաբլո Պերես

**Պաբլո Խավիեր Պերես** (), արգենտինացի ֆուտբոլիստ, Բոկա Խունիորսի և Արգենտինայի ազգային հավաքականի կիսապաշտպանն է։

## Ակումբային կարիերա
Պերեսը Նյուելլս Օլդ Բոյս ակումբի սանն է։ 2006 թ․ դեկտեմբերի 2-ին Արգենտինայի առաջնությունում իր մեկնարկային հանդիպումն է անցկացրել Գոդոյ Կրուսի դեմ խաղում։ 2007 թ․ մայիսի 26֊ին Պերեսը Հեթ-տրիկի հեղինակ է դառնում Էստուդիանտեսի դեմ խաղում։ 2009 թ․ ֆուտբոլիստը վարձավճարով տեղափոխվում է էկվադորական Էմելեկ։ Օգոստոսի 17֊ին իր մեկնարկային հանդիպումն է անցկացնում Էկվադորի առաջնությունում, երբ թիմը մրցում էր Օլմեդոյի հետ։ Նոր ակումբի կազմում իր առաջին գոլը խփել է սեպտեմբերի 17-ին, երբ թիմը մրցում էր ԷՍՊՈԼԻ ակումբի հետ։

2010 թ․ ամռանը Պերեսը վարձավճարով տեղափոխվում է Ունիոն Սանտա Ֆե։ Օգոստոսի 8-ին իր մեկնարկային հանդիպումն է անցկացրել Սանտա Ֆեի կազմում, երբ թիմը մրցում էր Դեպորտիվո Մերլոյի հետ։ Դեկտեմբերի 11֊ին Իտուսանգոյի դեմ խաղում Պաբլոն դառնում է դուբլի հեղինակ։

2014 թ․ Պերեսը տեղափոխվում է իսպանական Մալագա։ Հունվարի 17֊ին Լա Լիգայում իր մեկնարկային հանդիպումն է անցկացրել Վալենսիայի դեմ խաղում։ Մարտի 25֊ին Մալագայի կազմում իր առաջին գոլն է խփել, երբ թիմը մրցում էր Էսպանյոլի հետ։

2015 թ․ վարձավճարով տեղափոխվում է Բոկա Խունիորս։ Փետրվարի 15-ին նոր ակումբի կազմում իր առաջին խաղն է անցկացնում Օլիմպոյի դեմ խաղում։ Մայիսի 3-ին իր առաջին գոլն է խփել Բոկա Խունիորսի կազմում, երբ թիմը մրցում էր Ռիվեր Փլեյթի հետ։ Սեպտեմբերին Պերեսի հետ կնքվում է պայմանագիր մինչև 2019 թ․։ 2017 թ․ ֆուտբոլիստը օգնում է իր թիմին հաղթելու առաջնությունում։

## Ազգային հավաքականի կազմում
2018 թ․ մարտի 27-ին Պերեսն իր առաջին հանդիպումն է անցկացնում Արգենտինայի հավաքականի կազմում, երբ թիմը ընկերական խաղ էր անցկացնում Իսպանիայի հավաքականի հետ։ Այս խաղում նա երկրորդ խաղակեսում փոխարինում է Էվեր Բանեգային։

## Նվաճումներ
**Թիմային**

 **Նյուելլս Օլդ Բոյս**
* 15px Արգենտինայի չեմպիոն ֊ 2013 եզրափակիչ

 **[[Բոկա Խունիորս]]**
* 15px Արգենտինայի չեմպիոն — 2015, 2016/17, 2017/18
* Արգենտինայի գավաթակիր — 2014/15

## Ծանոթագրություններ

## Արտաքին հղումներ
* Պերեսը soccerway.com կայքում   
* Պերեսը transfermarkt կայքում
* Պերեսը BDFA.com կայքում 
* Պերեսը  ESPN կայքում

Կատեգորիա:1985 ծնունդներ
Կատեգորիա:Անձինք այբբենական կարգով
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Նյուելս Օլդ Բոյզի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օգոստոսի 10 ծնունդներ
Կատեգորիա:Ֆուտբոլիստներ այբբենական կարգով
Կատեգորիա:2018 թվականի ֆուտբոլի աշխարհի առաջնության մասնակիցներ
Սալպիգլոսիս բազմազան

**Սալպիգլոսիս բազմազան**(), մորմազգիների ընտանիքին պատկանող միամյա ծաղկաբույս՝ 40-80 սմ բարձրությամբ։

Ամբողջ բույսը ծածկված է կպչուն մազմզուկներով։ Ծաղիկները շքեղ են, գագաթնային ձագարաձև, մինչև 5 սմ տրամագծով։ Հայրենիքը Չիլին է։ Սալպիգլոսիսը ունի բազմաթիվ այլատեսակներ, որոնք աչքի են ընկնում բարձրությամբ (40-60 սմ), ծաղկի գույներով ու չափերով (ունի ինչպես խոշորածաղիկ, այնպես էլ մանրածաղիկ ձևեր)։ Հանդիպում են ինչպես բաց դեղնավուն, այնպես էլ մուգ ծիրանագույն, կապտավուն ծաղիկներ։ Սերմերը ցանում են թաղարների մեջ ապրիլի սկզբներին, քանի որ սերմնաբույսերը վերատնկումը վատ են տանում։ Արարատյան դաշտի պայմաններում ցանքը կարելի է կատարել անմիջապես բաց գրունտում, ապրիլի վերջերին, մայիսի սկզբներին։ Սերմերը ծլում են 10-15 օր հետո (ծլունակությունը պահպանում են 4-5 տարի)։ Լավ է աճում քամիներից պաշտպանված տաք, լուսավոր վայրերում։ Գերադասում է ջրաթափանց, չափավոր խոնավ, հումուսով հարուստ, ստրուկտուրային սևահողերը։ Բավականին ջերմասեր է։ Կտրած ծաղիկները ծաղկամաններում երկար են պահպանվում։ Սալպիգլոսիսը բավականին դժվար աճեցվող բույս է։

## Օգտագործում
Օգտագործում են ծաղկաթմբերում, ճանապարհների բաժանարար շերտերում, միքսբորդերներում, իսկ ցածրաճ այլատեսակները՝ ծաղկապարտերային ձևավորումներում, գազոնի ֆոնի վրա։

## Ծանոթագրություններ

Կատեգորիա:Մորմազգիներ
Կատեգորիա:Ծածկասերմեր
Կատեգորիա:Դեկորատիվ բույսեր
Կատեգորիա:Միամյա բույսեր
Թանով

**Թանով**, *թանով, թանապուր, սպաս*, հայկական խոհանոցի ուտեստներ։ Դրա պատրաստման ժամանակ ձուն հարում են ալյուրի հետ, հետո ավելացնում են թթվասեր և մածուն, որը խառնում են ջրի հետ՝ 1:2-ի հարաբերակցությամբ։ Խառնուրդը, մարմանդ կրակի վրա, հասցնում են եռման աստիճանի՝ մշտապես խառնելով՝ մակարդումից խուսափելու համար։ Ցորենի ձավարը եփում են մինչև պատրաստ լինելը և ավելացնում են եռացող ապուրի մեջ։ Ապուրի մեջ ավելացնում են նաև սոխառած,մանր կտրատած կանաչի՝ համեմ, երբեմն էլ՝ անանուխ։

Թանովի զանգեզուրյան տեսակը պատրաստվում է թանից, որին նախապես ջուր են ավելացնում և այն հասցնում թթվասերի խտության աստիճանի։ Կան նաև բազուկի տերևներից, կաղամբից սպասի պատրաստման տարբերակներ։ Մատուցում են տաք կամ սառը վիճակում։ Ուտեստը լայնորեն տարածված է ողջ Հայաստանով և Արցախով։ Սպասը մինչ օրս էլ ուտում են ինչպես պահքի ժամանակ, այնպես էլ տարվա ցանկացած եղանակի, քանի որ այն դժվար չէ պատրաստել։

## Գրականության մեջ
* Իսկ մաման, որ տասը ծին է անցրել և լիմոնի սմքած կճեպ դարձել, մաման, որ իր օրում ավտո դեռ տեսած չէր, շատ էլ չէր վռազում, թանով էր խառնում։ Ակսել Բակունց, «Իվան բեյը»
* Սիմոն ապեր,− դարձավ նա մի կարճահասակ ալևորի, որին սեղմել էին անկյունը,− դու էստեղ ի՞նչ գործ ունես։ Քո թայերը թանովը կերել են, երազ են տեսնում։ Ակսել Բակունց, «Կարմրաքար»
* - Հա, եթե բերանդ օրերով բան չդնես, համ խաղ է, համ պար է։ Պա՛հ-պա՛հ-պա՛հ, տես ինչ թանով եմ եփել, թարխունով, ռեհանով,- Շամամը ափսեին փչելով, ծերունու չեմուչեմին ուշք չդարձնելով, զոռով մի երկու գդալ թանապուր կերցրեց։ Կոմիտաս Դանիելյան, Գյուղական խճանկար

## Ծանոթագրություններ

## Գրականություն
** Книга о национальной армянской пище. п/ред. Л.Арутюнян. Ереван, Армгиз, 1950, стр.39.

Կատեգորիա:Հայկական ապուրներ
Կատեգորիա:Հայկական կաթնամթերք
Կառե Սանտոս

**Կառե Սանտոս** (, իսկական անունը՝ Մակարենա Սանտոս Տոռես, , ),  իսպանացի-կատալոնացի գրող։ Հանդես է գալիս "Կառե Սանտոս" անվամբ։ Գրում է և՛ իսպաներեն, և՛ կատալոներեն
 պատանի և մեծահասակ ընթերցողների համար։

## Կենսագրություն
Կառե Սատոսը ծնվել է 1970 թվականին Մատարո քաղաքում։ Իրավագիտություն և իսպաներեն է ուսանել բանասիրություն Բարսելոնայի համալսարանում։ Աշխատանքային գործունեությունը սկսվել է որպես Diari de Barcelona թերթի լրագրող, հետագայում աշխատել է ABC և El Mundo թերթերում։ 1995 թվականին Սանտոսը ճանաչում է ձեռք բերել իր առաջին գրքով`«Cuentos cítricos» («Պատմություններ կիտրոնի համով») անվանումով վեպերի հավաքածուով։ Նրա հաջորդ գրքերն են եղել «Trigal con cuervos» («Ագռավներով ցորենի դաշտ») և «Los ojos del lobo» («Գայլի աչքերը»)։

2007 թվականին *La muerte de Venus* գրքի համար առաջադրվել է Primavera de Novrla մրցանակի։ Գիրքը թարգմանվել է մի քանի լեզուներով։ 2013 թվականին Կառե Սանտոսն արժանացել է Խոակիմ Ռույրա մրցանակի *No em preguntis qui. sóc* լավագույն երիտասարդական գրքի համար։

2014 թվականի հունվարի 20-ին *Desig de xocolata* գրքի համար (լույս է տեսել 2014 թվականի մարտի 6-ին) պարգևատրվել է Premi de les Lletres Catalanes Ramon Llull մրցանակով։

## Մատենագիտություն (ընտրանի)
**El tango del perdedor* (1997)
**Trigal con cuervos* (1999)
**Aprender a huir* (2000)
**La muerte de Kurt Cobain* (1997)
**Okupada* (1997)
**Te diré quién eres* (1997)
**La ruta del huracán* (1999)
**Krysis* (2001)
**Operación Virgo* (2002)
**Laluna.com* (2003)
**Los ojos del lobo* (2004)
**El circuito de Montecarlo* (2005)
**El anillo de Irina* (2005)
**El dueño de las sombras* (2006)
**La muerte de Venus* (2007)
**Habitaciones cerradas* (2012) 

## Անգլերեն ստեղծագործութուններ
**Desire for chocolate*, translator Julie Wark, Richmond, Surrey Alma Books, 2016. 
**Dissection*, translator Lawrence Schimel, New York: A Midsummer Nights Press, 2014. 

## Ծանոթագրություններ

Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Բարսելոնայի համալսարանի շրջանավարտներ
Կատեգորիա:Գրական կեղծանուններով հայտնի հեղինակներ
Կատեգորիա:Իսպանալեզու գրողներ
Կատեգորիա:Իսպանացի բանաստեղծուհիներ
Կատեգորիա:Իսպանացի լրագրողներ
Կատեգորիա:Իսպանացի կին լրագրողներ
Կատեգորիա:Իսպանացի մանկագիրներ
Կատեգորիա:Կատալոնացի գրողներ
Կատեգորիա:Կատալոնացի կին գրողներ